### Resume

To private bygherrer har anmodet om en lokalplan for dele af arealerne øst for [adresse] og nord for [adresse]. Arealerne er udlagt til erhvervsområde i kommuneplanen og dyrkes i dag som landbrugsjord med undtagelse af [adresse], der benyttes til parkering af virksomheden [adresse] 1. Hovedparten af området er omfattet af eksisterende erhvervslokalplaner, der aflyses med denne lokalplan.
Den nordligste del af området skal bruges til offentlige formål i form af privathospital. Den sydligste del skal fortsat udlægges til erhverv, men virksomhedsklasserne nedsættes fra 5 til maksimum 4 af hensyn til hospitalet. Der er mulighed for detailhandel med særligt pladskrævende varer i den sydligste del af lokalplanområdet mod [adresse]. Lokalplanen har været i høring fra 14. marts 2022 til 11. april 2022. Der er ikke kommet indsigelser til lokalplanen.

### Sagsfremstilling

![](data:image/png;base64...)

Figur 1 - Kort over lokalplanområdet

Planens historik:
Teknisk Udvalg besluttede på mødet 2. november 2021, pkt. nr. 244, at igangsætte udarbejdelse af lokalplan nr. 1354.

Byrådet besluttede på møde 9. marts 2022, pkt. nr. 33, at sende lokalplanen i offentlig høring.
Lokalplanen har været i offentlig høring fra 14. marts 2022 til 11. april 2022.

Indsigelser/bemærkninger og ændringer af lokalplanen:

Der er ikke kommet indsigelser til lokalplanen.

[adresse]Frafaldserklæring:

Lokalplanområdet er privatejet og overføres fra land- til byzone. Der foreligger en underskrevet frafaldserklæring.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

I forbindelse med lokalplanen sikres gode stiforbindelser i området, der kobles sammen med eksisterende stier og holdepladser for busser. Stierne vil medvirke til at gøre det attraktivt at cykle eller tage kollektiv trafik til området. Dette medvirker til at reducere lokalplanens forventede klimaaftryk.

I lokalplanen sikres bevaring af eksisterende samt ny beplantning. Dette har en positiv indvirkning på CO2.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for Byrådet, at lokalplan nr. 1354 Område til offentlige formål og erhverv ved [adresse], Vejle vedtages endeligt. |

### Beslutning

Anbefalet.